ICHI ดีด 2% ลุ้นยอดขายเพิ่ม ดันรายได้ปีนี้ 7.3 พันลบ.
ICHI ดีดเกือบ 2% ราคาแตะ 12.60 บ. ลุ้นปีนี้รายได้ 7.3 พันลบ. รับยอดขายเพิ่ม หลังเดินหน้าออกสินค้าใหม่ต่อเนื่อง
ICHI ดีดบวก 2% ลุ้นปีนี้รายได้ 7.3 พันลบ. รับยอดขายเพิ่ม หลังเดินหน้าออกสินค้าใหม่ต่อเนื่อง
14 มี.ค. 2566

ผู้สื่อข่าวรายงานว่า วันนี้ (14 มี.ค.66) ราคาหุ้นบริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 14:47 น. อยู่ที่ระดับ 12.60 บาท บวก 0.20 บาท หรือ 1.61% สูงสุดที่ระดับ 12.80 บาท ต่ำสุดที่ระดับ 12.30 บาท ด้วยมูลค่าซื้อขาย 76.24 ล้านบาท

ทั้งนี้ นายตัน ภาสกรนที กรรมการผู้อำนวยการ ICHI กล่าวว่า บริษัทฯ ตั้งเป้ารายได้รวมปี 66 เพิ่มขึ้น 15% แตะ 7,300 ล้านบาท ดันอัตรากำไรขั้นต้นมากกว่า 20% และเพิ่มการใช้อัตรากำลังการผลิตให้สูงขึ้นกว่า 70% จากกลยุทธ์การพัฒนาสินค้าสร้างประสบการณ์เหนือความคาดหมายให้กับผู้บริโภค ควบคู่ไปกับการบริหารต้นทุนอย่างมีประสิทธิภาพ ประเมินว่าเทรนด์สินค้าด้านสุขภาพจะมาแรงและเติบโตได้ดี
ขณะที่เครื่องดื่มแบบอัดก๊าซ (CSD) มีแนวโน้มโตเพิ่มขึ้น ซึ่งทางอิชิตันมีความสามารถในการพัฒนาผลิตภัณฑ์ใหม่ๆ เข้ามารองรับอย่างเต็มที่ ด้วยการให้ความสำคัญกับการวิจัยและพัฒนาสินค้าใหม่อย่างต่อเนื่อง